Pécs-Baranyai Kereskedelmi és Iparkamara

PTE Innovációs Napok 2025 „A jövő technológiái” - konferencia és üzletember találkozó
2025-05-06 - 2025-05-07 | Dél-Dunántúli Regionális Könyvtár és Tudásközpont, Universitas u. 2/A,, Pécs, Magyarország
A Pécsi Tudományegyetem a Pécs-Baranyai Kereskedelmi és Iparkamara közreműködésével 2025. május 6-7. között ismét megszervezi Magyarország legnagyobb egyetemi technológia transzfer találkozóját! Vegyen részt Ön is! A kamara társszervezésében idén üzletember találkozó is segíti a kapcsolatépítést, az innováció- és technológiatranszfert.
A programról:
A rendezvény fókusza az egyetemi innovációs ökoszisztémában keletkező kutatási eredmények bemutatása, üzleti és társadalmi hasznosítása, valamint az akadémia-ipar partnerség építése és a résztvevő vállalatok, kutatók, munkatársak számára a kapcsolatépítés lehetőségének megteremtése.
Az első napon az előadások és a pódiumbeszélgetések a jövő technológiái köré épülnek, de fókuszt kapnak a PTE, a társegyetemek és nemzetközi partnerek innovatív technológiái is. A második napon a téma az egyetemi innovációs ökoszisztéma hazai és nemzetközi kihívásai lesznek, valamint partnernapot tart a PTE Természettudományi és Gyógyszerésztudományi Kar is.
Akár a legizgalmasabb kutatási eredményeit szeretné népszerűsíteni, akár befektetni szeretne egy ígéretes új megoldás piacra juttatásába, vagy új partnerséget szeretne kialakítani, a PTE Innovációs Napok 2025 a megfelelő hely.

Milyen kulcstémákat érintenek az eseményen?

Jövőbeli technológiák és digitális átalakulás
Biotechnológiai és orvostechnológiai innovációk
Innováció és technológia transzfer
Akadémiai és ipari együttműködés
Tudományos előrejelzés és trendkutatás

Helyszín:
Dél-dunántúli Regionális Könyvtár és Tudásközpont – Pécs, Universitas u. 2/A
A konferencia angol és magyar nyelven kerül megrendezésre, a résztvevők számára fordítási lehetőséget biztosítanak!
A teljes program is elérhető a regisztrációs felületen

Szervezők:
